Diari Oficial de la Generalitat Valenciana


Sumari del DOGV 1061, del 10-05-1989 (1989/813841)

DECRET 2/1989, de 2 de maig, del President de la Generalitat, regulador d'ajudes a Corporacions Locals per a l'extensió de la xarxa de difusió de TVV.
------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1989/05/02/2/dof/vci/html**

### Dades del document

Número de DOGV
:   1061

Data del DOGV
:   10-05-1989

Secció del DOGV
:   DISPOSICIONS GENERALS

Número del document
:   1989/813841


Data del document
:   02-05-1989

Organisme emissor
:   Presidència de la Generalitat

Tipus de document
:   Decret

Anàlisi jurídica

Decret 2/89, de 2 de maig, del President de la Generalitat, regulador d'ajudes a Corporacions Locals per a l'extensió de la xarxa de difusió de TVV.  
La Llei 12/88, de 30 de desembre, de Pressuposts de la Generalitat Valenciana per a l?exercici d'enguany, estableix entre els objectius programàtics la dotació i l?equipament de la xarxa de difusió dels serveis públics de televisió dependents de la Generalitat, per atendre les necessitats que per ser de menor entitat queden fora del marc de les actuacions concertades amb l?Estat per a l?extensió de les infrastructures previstes en la Llei 46/1983, de 26 de desembre, reguladora del Tercer Canal de Televisió.  
Realitzades, en compliment dels acords emanats del Conveni subscrit amb RTVE el 16 de febrer de 1988, les inversions necessàries per a l'adquisició i instal·lació dels transmissors de la xarxa primària, i també els d'establiment dels reemissors de la xarxa secundària que augmenta la cobertura d'aquells, cal dotar els actuals reemissors de caràcter local, de titularitat municipal, de l?equipament que permeta la difusió des d'aquestos dels programes de TVV (Televisió Autonòmica Valenciana, SA).  
En atenció d'aquestes consideracions, d'acord amb l'article 33 de la Llei 12/1988, de Pressuposts de la Generalitat per a 1989, i amb les facultats que tinc atribuïdes per l'article 41 de la Llei 5/1983, de Govern Valencià,  
DECRETE:  
Article primer  
Es convoca la concessió d'ajudes a les Corporacions Locals per a l'adquisició d'equips reemissors de TV, amb la finalitat d'estendre la cobertura de TVV, i s'aproven les Bases per les quals es regeix aquesta convocatòria, incloses com a annex d'aquest Decret.  
Article segon  
L?import d'aquestes ajudes serà finançat amb càrrec a l'aplicació 58.08.27.313.91 741.1 del Pressupost de la Generalitat Valenciana per a l?exercici de 1989.  
DISPOSICIONS FINALS  
Primera  
La Direcció General de Mitjans de Comunicació Social queda facultada per a adoptar les mesures necessàries per al desplegament i l'aplicació d'aquest Decret.  
Segona  
Aquest Decret entrarà en vigor l?endemà de la publicació en el Diari Oficial de la Generalitat Valenciana.  
València, a 2 de maig de 1989.  
El President de la Generalitat,   
JOAN LERMA I BLASCO  
ANNEX  
Bases de la convocatòria  
1. Subjectes beneficiaris.  
Seran beneficiaris d'aquestes ajudes els Ajuntaments compresos en l'àmbit Territorial de la Comunitat Valenciana que siguen titulars de les infrastructures adequades de xarxa de TV.  
2. Objecte.  
Es objecte d'aquestes ajudes l'adquisició pels Ajuntaments d'equips reemissors de TV per a la difusió de TVV.  
3. Característiques.  
Les ajudes consistiran en la subvenció a les inversions efectuades pels Ajuntaments en l'adquisició d'equips reemissors per a la TVV.  
L?import global de les ajudes és de 48 milions de pessetes.  
4. Documentació.  
Les sol·licituds es formularan mitjançant instància, segons el model adjunt, dirigida al Director General de Mitjans de Comunicació Social i hauran d'incloure també la documentació següent:  
a) Inversió prevista i quantia de la subvenció sol·licitada.  
b) Situació i descripció de la infrastructura on s'instal·larien els equips.  
e) Descripció de l?equipament actualment instal·lat (marca, potència, canals d'entrada i eixida, tipus d'alimentació elèctrica).  
d) Sistema radiant (antenes i torre), de recepció i de transmissió, utilitzat.  
e) Zona de servei i cobertura de població estimada.  
5. Termini.  
El termini de presentació de sol·licituds serà d'un mes comptat a partir de l?endemà de la publicació al Diari Oficial de la Generalitat Valenciana.  
6. Adjudicació.  
Les ajudes es concediran per resolució del Director General de Mitjans de Comunicació Social, que establirà la quantitat assignada a cada beneficiari, una vegada vistes les sol·licituds presentades i atenent criteris de cobertura de població i de la màxima rendibilitat social.  
7. Obligacions dels beneficiaris.  
L?adjudicació realitzada comporta les següents obligacions dels beneficiaris:  
a) Contractar l?equipament objecte de la subvenció en el termini d'un mes a partir de l'adjudicació, i amb subjecció a les característiques tècniques definides per la Direcció General de Mitjans de Comunicació Social.  
b) Comunicar a la Direcció General de Mitjans de Comunicació Social el text de dit contracte amb anterioritat a la formalització, requerint l?informe favorable d'aquest òrgan amb caràcter previ.  
Si no es compleixen les obligacions anteriors suposarà la revocació automàtica de la subvenció concedida.  
8. Pagament de les ajudes.  
a) El pagament de les ajudes s'efectuarà de la manera següent: el 60% de l?import després de la formalització del contracte i el 40% restant una vegada es justifique documentalment l'adquisició i instal·lació de l?equip.  
b) Els beneficiaris de les ajudes per a l'adquisició d'equips reemissors de Televisió per a la difusió de TVV estaran obligats a retornar l?import de l'ajuda rebuda si l?equipament no arribava a adquirir-se enguany.  
Model de sol·licitud  
Convocatòria d'ajudes a Corporacions Locals per a l'extensió de la xarxa de difusió de TVV  
En/Na/N' com a Alcalde President de l'Ajuntament d   
coneixent les Bases de la Convocatòria indicada, formula la present sol·licitud de subvenció i s'obliga al compliment estricte de les condicions que aquestes estableixen.  
S'adjunta la documentació següent:  
1   
2   
3   
4   
Data i firma del sol·licitant  
IL·LM. SR. DIRECTOR GENERAL DE MITJANS DE COMUNICACIO SOCIAL.


Còpia Permalink ELI